Χρήστος Αποστολάκος

Ο Χρήστος Ι. Αποστολάκος (Γέρμα Λακωνίας, 1913 - Αθήνα, 1997Βύρων Πολύδωρας, "Η Μείζων Αθήνα", Καστανιώτης 2002, σελ. 689.) ήταν Έλληνας συνδικαλιστής και πολιτικός. Διετέλεσε βουλευτής Β΄ Αθηνών αρχικά με την ΕΡΕ, ύστερα με την Ένωση Κέντρου (στα Ιουλιανά του 1965 προσχώρησε στους αποστάτες, θεωρώντας κομμουνιστή τον Ανδρέα Παπανδρέου), στη συνέχεια με την ακροδεξιά Εθνική Παράταξη και τελικά με τη Νέα Δημοκρατία.

Στην ιστορία έμεινε ως υπουργός Δημόσιας Τάξης την ταραγμένη περίοδο μετά την Αποστασία και πριν τη χούντα (1965-1967), όπου αντί για παλτό φορούσε πάνω από το κοστούμι του μία μακριά μαύρη μπέρτα για να φαίνεται εντυπωσιακός. 

 Σταδιοδρομία 
Γεννήθηκε στη Γέρμα Λακωνίας το 1913 και σπούδασε στο Πανεπιστήμιο της Αθήνας.Καθημερινή, φύλλο 3ης Μαΐου 1997, σελ. 14.
Από το 1958 ως το 1961 ήταν εκλεγμένος πρόεδρος της ΑΔΕΔΥ«49 χρόνια πρίν... 11.V.1961» στο kathimerini.gr. Δημοσιεύθηκε 11/05/2010. Αρχειοθετήθηκε 20 Ιουνίου 2019. Ανακτήθηκε 20 Ιουνίου 2019. και το συνέδριο του 1962 τον ανακήρυξε "ισόβιο πρόεδρο".Βιογραφικά στοιχεία 
Διατέλεσε γενικός διευθυντής του υπουργείου Εργασίας. Στις εκλογές του 1961 εξελέγη βουλευτής με την ΕΡΕ στην εκλογική περιφέρεια Α΄ Αθηνών αλλά η εκλογή του ακυρώθηκε στις 16 Μαρτίου 1962.

Εξελέγη  στις εκλογές του 1963 με την Ένωση Κέντρου στην Β΄ Αθηνών και επανεξελέγη στις εκλογές του 1964. Το Νοέμβριο του 1965 ανεξαρτητοποιήθηκε και εν συνεχεία προσχώρησε στο κόμμα Φιλελεύθερον Δημοκρατικόν Κέντρον (ΦΙΔΗΚ) του Στέφανου Στεφανόπουλου Ενα κείμενο-αφήγηση για το πώς η χώρα οδηγήθηκε στα γεγονότα του 1965, Το Βήμα, ηλεκτρονική έκδοση (άρθρο του Σταύρου Ψυχάρη), 25 Μαΐου 2008, ανάκτηση 5 Σεπτεμβρίου 2013.. 

Στις κυβερνήσεις των αποστατών, διετέλεσε αρχικά κυβέρνηση Νόβα ήταν υπουργός Κοινωνικής Προνοίας από τις 15 Ιουλίου 1965 ως τις 20 Αυγούστου του ίδιου χρόνου και στην κυβέρνηση Στεφανόπουλου υπηρέτησε ως υπουργός Δημοσίας Τάξεως από τις 5 Οκτωβρίου 1965 ως τις 22 Δεκεμβρίου 1966.  Ως υπουργός Δημοσίας Τάξεως έγινε γνωστός από τη μαύρη μπέρτα την οποία συνήθιζε να φορά.

Τον Ιανουάριο του 1967 προσχώρησε και επίσημα στην ΕΡΕ. Εξελέγη βουλευτής με τη φιλοβασιλική Εθνική Παράταξη το 1977Θητεία στο Κοινοβούλιο , δικτυακός τόπος Βουλής των Ελλήνων. και τελευταία προσχώρησε στη Νέα Δημοκρατία.

Πέθανε σε ηλικία 84 ετών στις 30 Απριλίου του 1997 και κηδεύτηκε από τον ιερό ναό Αγίων Θεοδώρων στο Α΄ Νεκροταφείο Αθηνών στις 5 Μαΐου 1997Καθημερινή, Κοινωνικά σελ. 23 (σελ. 19 του pdf), 4 Μαΐου 1997, ανάκτηση 12 Φεβρουαρίου 2014. .

Άφησε πλούσιο συγγραφικό έργο, με θέμα την εργατική νομοθεσία.

 Παραπομπές 

Κατηγορία:Έλληνες υπουργοί Δημοσίας Τάξεως
Κατηγορία:Έλληνες υπουργοί Κοινωνικής Πρόνοιας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την Εθνική Παράταξη
Κατηγορία:Βουλευτές Α΄ Αθηνών
Κατηγορία:Βουλευτές Β΄ Αθηνών
Κατηγορία:Πρόεδροι της ΑΔΕΔΥ